काठमाडौं। देशको राजनीति ठप्प भएको छ । चुनावताका निकै चर्चामा रहेको राजनैतिक सरगर्मी सेलाउँदै गएको छ । चुनावपछि नयाँ सरकार बन्ने र त्यो सरकारले परिवर्तनको अनुभूति दिलाउने अपेक्षा गरेका जनतामा निराशा बढ्न थालेको छ । अगाढि बढ्नुपर्ने प्रक्रियाहरु अवरुद्ध छन् । सरकार आवश्यकभन्दा अनावश्यक कामतर्फ केन्द्रित हुन थालेको छ । ‘कामचलाउ’ सरकार ‘काम चलाउन’ पनि नसक्ने हैसियतमा पुग्न थालेको छ ।
